cyanic-selkie/wikianc huggingface dataset:
Sébastien Lecornu
Han var president i departementsrådet for departementet Eure fra 2015 til 2017, da han ble utnevnt til statssekretær for ministeren for økologi, Nicolas Hulot. Der fikk han særlig ansvar for saker knyttet til energi og atomkraft. Den 16. oktober ble han utnevnt til Minister for lokale autoriteter, under Minister for territoriell utvikling, Jacqueline Gourault. Den 14. januar 2019 ble han sammen med Emmanuelle Wargon utnevnt til å lede «den store nasjonale debatten», som ble etablert for å få landet ut av den nasjonale krisen rundt protestene fra «Gule vester-bevegelsen».
Han var minister for Frankrikes oversjøiske territorier fra juli 2020 til mai 2022, da han ble utnevnt til forsvarsminister i Élisabeth Bornes regjering, av president Emmanuel Macron, en stilling han overtok etter Florence Parly.
Arne Barhaugen
Arne Barhaugen (født 11. januar 1932 i Oslo, død 10. februar 2008 i Oslo) var en norsk kombinertløper. Han representerte Nydalen Idrettslag.
Barhaugen deltok under vinter-OL for Norge i 1956 i Cortina d'Ampezzo med femteplass i kombinert, og i 1964 i Innsbruck med sjetteplass i kombinert.
Brachaciptera
Brachaciptera er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Epicastini er nokså store (gjerne 20-25 millimeter), slanke trebukker med antenner som er omtrent dobbelt så lange som kroppen. På farge er de grå- eller brunaktige.
Utbredelse
Slekten er utbredt i Australia.
Systematisk inndeling
Disse artene blir noen ganger regnet til Desmiphorini.
Jean-Marie Pfaff
Jean-Marie Pfaff (født 4. desember 1953 i Lebbeke i Belgia) er en belgisk tidligere fotballspiller som spilte som keeper for KSK Beveren og Lierse SK i Belgie og FC Bayern München i Tyskland og Trabzonspor i Tyrkia. Hans aktive karriere strakk seg fra 1973 til 1990.
Med Beveren ble Pfaff i 1979 belgisk mester og i 1978 cupvinner. Med Bayern München var han med på å vinne Bundesligaen tre år på rad, fra 1985 til 1987. I 1984 og 1986 vant han og laget også den tyske cupen. Pfaff ble i 2004 utvalgt til FIFA 100, en kåring av de 125 beste dalevende fotballspillerne gjennom historien. Pfaff ble også regnet som turneringens beste keeper i VM i 1986.
Landslag
Pfaff spilte for mellom 1976 og 1987, og fikk dermed med seg EM-sølv i 1980, mellomgruppespill i 1982, gruppespill i EM 1984 og semifinale i VM i 1986.
Otto Thott Fritzner
Otto Thott Fritzner (født 17. september 1779 i Sokndal, død 7. november 1860 i Christiania) var en norsk filolog og lærer. Han var overlærer ved Trondheim katedralskole fra 1820 til 1838 og bibliotekar ved Det Kongelige Norske Videnskabers Selskab fra 1818 til 1825.
Liv
Han var sønn av sogneprest i Sokndal Johan Fritzner, som senere ble forflyttet til Fana utenfor Bergen. Navnet hadde han etter statsminister Otto Thott, som skal ha vært farens velynder. Fritzner ble student fra Bergens katedralskole i 1799. Etter å ha vært huslærer i Leikanger begynte han deretter først å studere teologi ved Københavns universitet, før han gikk over til historie og moderne språk. Etter en tid som lærer i København søkte han tilbake til Norge og ble i 1815 ansatt som adjunkt ved Trondheim katedralskole, hvor han i 1820 avanserte til overlærer. 1833–34 var han mot sin vilje konstituert som skolens rektor. Under den nye rektoren, Fredrik Moltke Bugge, mistrivdes han mer og mer med skolearbeidet. Han tok avskjed som lærer alt i 1838, trolig på grunn av sykdom, og levde siden mange år som ugift pensjonist i Christiania, hvor han hadde mange venner blant sine gamle elever. Han var ofte gjest hos godseier H. H. Brodtkorb på Kjørbo i Sandvika, og tilbragte mye tid med avislesning i leseselskapet Athenæum. Så sent som i 1859, da han var 80 år gammel, ble han spurt om å være eksamenssensor ved examen artium, men fraba seg dette vervet.
I 1818 ble Fritzner utnevnt til Christian Ernst Heltzens etterfølger som bibliotekar ved Det Kongelige Norske Videnskabers Selskab i Trondheim. Han tok avskjed fra denne stillingen i 1825, fordi synet hans var blitt svekket, og ble etterfulgt av Johan Christian Tellefsen.
Som lærer var Fritzner en av katedralskolens mest ansette i sin tid. Etter hans død sørget gamle elever (blant andre statsråd Christian Birch-Reichenwald) for at det ble utført en byste av ham ved Julius Middelthun, som ble gitt til skolen og utstilt i festsalen. Bysten var Middelthuns første kjente portrett, og ble utstilt i Kunstforeningen sommeren 1861. Det finnes også et portrett av Fritzner fra 1850, utført av den kjente politiske flyktningen Harro Harring. Ved hans død skrev dikterne Andreas Munch og Johan Sebastian Welhaven minnedikt om ham. Welhavens begynner slik: «Han var en Vandrer fra det Fjerne, der tyded svundne Tiders Tegn».
Ifølge katedralskolens historiker A. E. Erichsen var Fritzner ikke glad i å skrive. Han utga derfor aldri noe i trykken så lenge han levde. Ludvig Daae nevner også Fritzners horror calami (skrekk for pennen), og legger til at Fritzner hadde en uvanlig god hukommelse, som bare ble overgått av historikeren P. A. Munch, som også var kjent for sin evne til å huske det han en gang hadde lest.
Utmerkelser
Fritzner var medlem av Det Kongelige Norske Videnskabers Selskab fra 1816.
American Song Contest
American Song Contest er en USA-amerikansk avløper av Eurovision Song Contest, der USAs delstater, fem territorier og Washington D.C. skal kjempe om prisen for beste originale sang. Konkurransen skal direkteoverføres på tv, med planlagt premiere på NBC 21. mars 2022. Produsenter er Christer Björkman, Anders Lenhoff, Ola Melzig og Peter Settman, mens Ben Silverman er ansvarlig produsent.
Vinneren av konkurransen ble Oklahoma med sangen «», fremført av AleXa og skrevet av Albin Nordqvist, Andreas Carlsson, Bekuh Boom, Ellen Berg og Moa Carlebecker. Colorado, Kentucky, Texas og Washington utgjorde resten av topp fem.
Bakgrunn
Konkurransen baserer seg på Eurovision Song Contest, en årlig sangkonkurranse i regi av Den europeiske kringkastingsunion (EBU). Konkurransen har blitt sendt siden 1956, og har årlig opp mot 200 millioner seere verden over. Konkurransen sendes på fjernsyn og går ut på at EBU-medlemmer fra hvert land sender inn et sangbidrag, og vinneren er den som får flest poeng fra de andre landene.
Mens konkurransen er svært kjent i Europa, har den vært relativt ukjent i USA. Konkurransen har blitt overført i USA enkelte år, første gang kjent i 1971, og to år tidligere i Puerto Rico. Konkurransen ble også vist i USA og Puerto Rico i 2003 og 2004.
Netflix hadde i 2020 også stor suksess med komediefilmen Eurovision Song Contest: The Story of Fire Saga. Filmen ble det meststrømmede av Netflix' innhold i USA i premierehelgen. The Story of Fire Saga introduserte også amerikanerne for Eurovision-formatet og konkurransens popularitet i Europa. Tittelsangen fra filmen, «Husavik (My Hometown)» ble også nominert til en Oscar for beste sang under Oscar-utdelingen i 2021.
Planene om en amerikansk utgave av Eurovision Song Contest oppstod allerede i 2006, da Ben Silverman, daværende styreleder i produksjonsselskapet Reveille, ville bruke konkurransen for å utfordre seersuksessen American Idol. Silverman fortalte i 2020 at han hadde forsøkt å få til en amerikansk versjon i 20 år.
Produksjon
I mai 2021 kunngjorde EBU at nettverket NBC hadde sikret seg rettighetene til å sende American Song Contest, med første sending 21. mars 2022. Silverman blir ansvarlig produsent for sendingene. Propagate Content og Universal Television Alternative Studio er produksjonsselskaper for programmet. Björkman fortalte i et intervju med podkasten The Euro Trip at Las Vegas, Tampa og Orlando er aktuelle vertsbyer for den første utgaven.
Format
Variety meldte i 2020 at konkurransen ville presentere profesjonelle artister som solosangere, duetter eller grupper opp til seks medlemmer fra hver av USAs 50 delstater. Formatet innebærer at delstatene skal kjempe mot hverandre gjennom flere kvalifiseringsrunder, semifinaler og til slutt en finale i beste sendetid.
Ifølge foreløpige planer, vil konkurransen bestå av fem heat, med ti delstater i hver. Fra hvert heat kvalifiserer fire seg til semifinalene. De 20 kvalifiserte delstatene skal konkurrere i to semifinaler, der fem delstater tar seg videre til finalen fra hver semifinale. Finalen vil dermed bestå av ti delstater som skal kjempe om førstepremien.
Konkurransen har siden blitt utvidet til å omfatte alle 50 delstater, fem amerikanske territorier og hovedstaten Washington D.C – som er et føderalt distrikt i USA, og ingen delstat. De deltakende territoriene er: Amerikansk Samoa, Guam, Nord-Marianene, Puerto Rico og De amerikanske Jomfruøyer. Hver representant vil fremføre en ikke-tidligere utgitt sang under en direktesendt nasjonal tv-sending. Deltakerne kan være soloartister, duetter, grupper eller DJ-er. Vinneren kåres gjennom stemmer fra fans og en jury bestående av fagfolk fra musikkbransjen.
Innledningsrunde 1
Første innledningsrunde ble arrangert mandag 21. mars klokken 20.00 EST. 11 stater og territorier deltok.
{{legend|paleturquoise|Stemt videre av juryen}} {{legend|navajowhite|Kvalifisert til semifinalen}} {{legend|lightgreen|Kvalifisert til semifinalen som Wildcard}}
Innledningsrunde 2
Andre innledningsrunde ble arrangert mandag 28. mars klokken 20.00 EST. 11 stater og territorier deltok.
{{legend|paleturquoise|Stemt videre av juryen}} {{legend|navajowhite|Kvalifisert til semifinalen}} {{legend|lightgreen|Kvalifisert til semifinalen som Wildcard}}
Innledningsrunde 3
Tredje innledningsrunde ble arrangert mandag 4. april klokken 20.00 EST. 12 stater og territorier deltok.
{{legend|paleturquoise|Stemt videre av juryen}} {{legend|navajowhite|Kvalifisert til semifinalen}} {{legend|lightgreen|Kvalifisert til semifinalen som Wildcard}}
Innledningsrunde 4
Fjerde innledningsrunde ble arrangert mandag 11. april klokken 20.00 EST. 11 stater og territorier deltok.
{{legend|paleturquoise|Stemt videre av juryen}} {{legend|navajowhite|Kvalifisert til semifinalen}} {{legend|lightgreen|Kvalifisert til semifinalen som Wildcard}}
Innledningsrunde 5
Femte innledningsrunde ble arrangert mandag 18. april klokken 20.00 EST. 11 stater og territorier deltok.
{{legend|paleturquoise|Stemt videre av juryen}} {{legend|navajowhite|Kvalifisert til semifinalen}} {{legend|lightgreen|Kvalifisert til semifinalen som Wildcard}}
Semifinaler
De tjueto semifinalistene ble fordelt til å delta i en av to semifinaler på henholdsvis mandag 25. april og mandag 2. mai. Hver av semifinalene består av elleve bidrag som konkurrerer om fem plasser i finalen. Utfallet av hvilke bidrag som kvalifiserer seg til finalen blir avgjort gjennom jury- og seerstemmer. Et av bidragene i hver av semifinalene går direkte til finalen, og blir bestemt av juryen, mens de fire resterende plassene blir bestemt av en kombinasjon av jury- og seerstemmer. Totalt ti bidrag, fem fra hver semifinale, går videre til finalen mandag 9. mai.
19. april publiserte NBC oppsettet for hvilke bidrag som skal delta i den første semifinalen.
Semifinale 1
Første semifinale ble arrangert mandag 25. april klokken 20.00 EST. 11 stater og territorier deltok.
Naftali Bennett
Naftali Bennett (født 25. mars 1972 i Haifa) er en israelsk politiker som representerer partiet Nye Høyre (HaYamin HeHadash). Han var Israels statsminister fra 13. juni 2021 til 30. juni 2022, under presidentene Reuven Rivlin og Isaac Herzog.
American Song Contest
Semifinale 1
{{legend|paleturquoise|Stemt videre av juryen}} {{legend|navajowhite|Kvalifisert til finalen}}
Semifinale 2
Andre semifinale blir arrangert mandag 2. mai klokken 20.00 EST. 11 stater og territorier deltar.
Naftali Bennett
Bennett var minister for diasporaspørsmål fra 2013 til 2019, og utdanningsminister fra 2015 til 2019. Fra 2019 til 2020 var han Israels forsvarsminister. Han har ledet partiet Nye Høyre siden 2018, og ledet partiet Jødisk hjem fra 2012 til 2018.
Referanser
<References />
Tommy Johansen
Han spiller fra 2016 for Stjernen Hockey, etter å ha vært to år i Sparta Warriors hvor han ikke fikk fornyet kontrakten etter 2015/2016-sesongen. Før den 5. serierunden 2016/2017 signerte han for Stjernen Hockey etter at importen deres Josh Robinson plutselig valgte å bryte kontrakten med klubben. Tommy Johansen har tidligere spilt for Stjernen, Stavanger Oilers, Lillehammer IK svenske Ulricehamns IF i Division 2 og Storhamar Dragons.
American Song Contest
Finale
Finalen ble arrangert mandag 9. mai klokken 20.00 EST. 10 stater og territorier deltok.
Tommy Johansen
Johansen spilte i sin moderklubb Sparta Sarpsborg 2003-2005. Så til Stjernen 2005–2008. Johansen gikk til Lillehammer fra Stavanger Oilers i 2009 men gikk til svenske Ulricehamns IF som spiller i Division 2 etter han ikke ble enig med Lillehammer og trener Tor Nilsen. Han fikk i 2011 ettårskontrakt med Storhamar Dragons som andre målvakt for Robert Hestmann, senere ble dette endret til første målvakt. Etter tre sesonger på Hamar dro han tilbake til moderklubben før 2014/2015-sesongen.
American Song Contest
Sendingene
Konkurransen består av åtte direktesendte show: delfinale 1 mandag 21. mars, delfinale 2 mandag 28. mars, delfinale 3 mandag 4. april, delfinale 4 mandag 11. april og delfinale 5 mandag 18. april, semifinale 1 mandag 25. april, semifinale 2 mandag 2. mai og finalen mandag 9. mai. Alle sendingene starter klokken klokken 20.00 EST og blir arrangert i NBCUniversal Lot i Universal City, California.
Avstemning
Resultatene i konkurransen blir avgjort gjennom en kombinasjon av fagjuryer og seerstemmer. Seerne har mulighet til å avgi stemmer på tre ulike måter: gjennom appen til NBC, gjennom nettsiden til NBC og via TikTok.
Noter
<references group="lower-alpha" />
Civita Castellana
Civita Castellana er en by og kommune i provinsen Viterbo i den italienske regionen Lazio. Civita Castellana har 16 550 innbyggere (2007).
Byen var en gang faliskernes hovedstad.
Byens katedral, Santa Maria Maggiore, er bygd i romansk stil. Den huser blant annet virtuost utførte mosaikk- og marmorarbeider.
Marc-Antoine Olivier
Marc-Antoine Olivier (født 18. juni 1996) er en fransk svømmer.
Han representerte Frankrike under Sommer-OL 2016 i Rio de Janeiro, der han tok bronse i maratonsvømming.
Astrid Waaler Kaas
Astrid Waaler Kaas (født Astrid Waaler; 22. august 1957) er en norsk idrettsleder og tidligere orienteringsløper.
Som aktiv vant hun to NM-gull i stafett for hhv. Nordstrand IF og Bækkelagets SK i 1974 og 1983. Hun var president i Norges Orienteringsforbund i perioden 2016–2022. Hun var gift med Dag Kaas, og er mor til orienteringsløperen Carl Waaler Kaas.
Hans Hansen (1769–1828)
Hans Hansen (født 22. februar 1769 i Skelby på Sjælland, død 11. februar 1828 i København) var en dansk portrettmaler.
Hans Hansen var sønn av Christian Hansen, volontør i krigskanselliet, senere gårdsbestyrer og Suzanna Christiane Flachebjerg.
Kammerherre Carl Adolf Plessen på Gunderslevholm understøttet Hansen økonomisk slik at han etter konfirmasjonen kunne reise til København, hvor han gikk på Kunstakademiet. Her vant han i 1789 og 1791 henholdsvis den lille og den store sølvmedaljen.
I perioden 1793–97 reiste han rundt som portrettmaler på jyske og fynske herregårder. I 1797 fikk han igjen støtte fra kammerherre Plessen i form av et fireårig reiselegat. Han reiste via Hamburg til Wien.
Fra Fonden ad usus publicos fikk han støtte i årene 1803, 1804, 1805 og 1809. Etter et opphold i Roma i 1803–04 vendte han tilbake til Wien og i 1805 vendte han hjem til København. Her ble han tatt opp ved Kunstakademiet i 1806 og medlem av samme i 1809. Hansen søkte uten hell et professorat ved modellskolen, men fikk allikevel en medlemsbolig på Charlottenborg i 1815.
Han var lektor ved Kunstakademiet 1817–25, hvor han inntil 1822 underviste i matematikk og perspektiv.
Han var en meget benyttet portrettmaler, men etter 1816 ble han i stor grad overskygget av C.W. Eckersberg.
Hansens mest kjente malerier er dobbeltportrettet av Mozarts sønner Karl Thomas Mozart og Franz Xaver Wolfgang Mozart som henger i Mozarts fødehjem i Salzburg, og portrettet av Constanze Mozart. Begge ble malt under oppholdet i Wien rundt år 1800.
Hansen møtte sin kommende hustru Henriette Georgine Lie i hjemmet i Wien hos Constanze Mozart og hennes samlever og siden andre ektefelle, den danske diplomaten Georg Nikolaus von Nissen. Hans og Henriette ble gift den 27. februar 1803 i Wien. Parets førstefødte, Constantin Hansen, ble oppkalt etter Constanze Mozart, som også sto fadder til ham. Constantin Hansen ble en av 1800-tallets store navn i dansk malerkunst.
Hansen og hans ektefelle døde av tyfus med 23 dagers mellomrom.
Mohamed Sissoko
Valencia CF
Sissoko startet sin profesjonelle karriere i 2002 hos franskke AJ Auxerre, men klarte aldri å etablere seg på førstelaget der. Etter bare en sesong flyttet han videre til Valencia CF i Spania. På denne tiden ble Sissoko vurdert som en angriper, men hans nye manager Rafael Benítez så potensialet for han i en annen plass, og konverterte Momo til en energisk midtbanespiller— posisjonen han nå er berømt for å spille på.
I 2004 skapte Sissoko oppstyr da han var sen å returnere fra en VM-kvalifiseringskamp for Mali mot Senegal. Han fortalte Valecia-manager Claudio Ranieri at han hadde spilt en vennskapskamp for Mali mot Kenya, men spansk media oppdaget at denne kampen aldri var spilt, og at Sissoko hadde besøkt sin sykehus-innlagte far istedenfor. Ranieri tilga Sissoko, og sa: "He was young and he made a mistake.".
Oddvar Rønnestad
Oddvar Mathias Rønnestad (født 4. november 1935 i Kongsberg, død 21. mars 2014) var en norsk alpinist. Han representerte Kongsberg Idrettsforening.
Mohamed Sissoko
Liverpool
Sissoko ble dermed den andre spilleren i Liverpool fra Mali, i tillegg til Djimi Traore. Sissoko gikk fra Valencia til Liverpool for 5,6 millioner pund. Sissoko debuterte for Liverpool mot Kaunas 26. juli 2005. Sissoko avslo sommeren 2007 tilbud fra klubber som FC Barcelona og Juventus for å bli i Merseyside-klubben. Sissoko singerte i juni 2007 en ny avtale som forlenget kontrakten ut sesongen 2010/2011.
Oddvar Rønnestad
Rønnestad vant utfor i NM i alpint i 1962. Han deltok under vinter-OL for Norge i 1960 i Squaw Valley med 14.-plass i slalåm, 20.-plass i utfor og 51.-plass i storslalåm.
Mohamed Sissoko
Liverpool
25. august 2007 startet Momo i en kamp mot Sunderland FC på Stadium of Light, istedenfor skadede Steven Gerrard på Liverpools sentrale midtbane. I kampen scoret Sissoko med et langskudd rett i mål, etter pasning fra Andriy Voronin. Det var hans første hjemlige mål i serien på sin 75. kamp for klubben. Målet var også mål nr 7000 i serien for Liverpool FC.
Juventus
29. januar 2008 ble det klart at Mohamed Sissoko var klar for Juventus, under Africa-Cup. Liverpool F.C. bekreftet salget til en overgangssum på € 13 million. Han debuterte den 3. februar 2008 som innbytter for Tiago. Sissoko scoret sitt første mål for klubben i en seriekamp mot Fiorentina den 2. mars 2008, men Juventus tapte likevel kampen 3-2. Sissoko har med sine spektakulære sklidende taklinger blitt en favoritt hos fansen.
Landslagsspill
Sissoko som var født i Frankrike og spilte på U-21 landslaget for Frankrike, men valgte så senere å spille for, landet til sine foreldre, etter å ha nyttiggjort seg av en ny FIFA-regel, som tillater spillere med flere nasjonaliteter å spille for et annen land enn det de representerte som ungdomsspillere. "It was a very difficult decision for me, the fact that I chose Mali is something that I hold very close to my heart..." sa Sissoko, "Choosing Mali was the decision that I took. It's an honour for me and I made my choice. It's something I don't think about a lot now." Han gjorde sin debut 19. november 2003 i en vennskapskamp mot.
Sissoko var en nøkkelspiller på Mali sitt lag som nådde semi-finalen i African Cup of Nations 2004. Han spilte samtlige 5 kamper og skåret et mål. Sissoko var også med på laget i fotballturneringen i Sommer-OL 2004, som gikk ut i kvartfinalen etter tap mot. Sissoko har to brødre som også spiller profesjonell fotball i Ibrahim, som spiller for West Bromwich Albion og Abdul som spiller for AJ Auxerre.
Schwaz
Schwaz (uttales «sjva:ts») er en by i Unterinntal i den østerrikske delstaten Tirol. Den har 12 700 innbyggere og er forvaltningssetet i distriktet av samme navn. Schwaz har en lang historie som gruveby. Selv om byen ble nevnt for første gang i 930 (som Suates), var området allerede bebodd siden neolittisk tid.
I bronsealderen begynte utvinningen av kopper. Fra 1400-tallet ble det også utvunnet sølv. I Schwaz' storhetstid var den med rundt 20 000 innbyggere etter Wien den nest største byen i det habsburgske riket (og større enn i dag). Fra 1600-tallet gikk gruvedriften tilbake og ble innstilt i 1827.
Byggverkene i og rundt Schwaz vitner om både historien og rikdommen. Eksempler er borgen Freundsberg (påbegynt 1150 og flere ganger utvidet) og betydelige kirker og klostre i gotisk og barokk-stil.
Trivia
Bjørnstjerne Bjørnson besøkte over en 30-års periode jevnlig Schwaz for å få fred til sine skrivearbeider. I 1884 fikk han også Henrik Ibsen til å komme til alpelandsbyen for å besøke ham. Ibsen skriver etter oppholdet til sin hustru, Suzannah, 17. september 1884:
I 1895 fikk Bjørnson oppkalt en vei etter seg i utkanten av sentrum. Veien går i en slynge med en høydeforskjell på 350 meter og er nesten 10 kilometer lang. Fra veien er det fin utsikt mot Inntal og over Schwaz. Bjørnsons yndingssted ble kalt Björnson-Ruhe. Et par år etter navneendringen er Bjørnson på nytt tilbake i landsbyen, og skriver fornøyd i Verdens Gang 1. oktober 1898:
Vesong ungdomsskole
Vesong ungdomsskole er en ungdomsskole på Kløfta i Ullensaker kommune i Akershus. Skolen ble bygget i 1970, og ble totalrenovert og nyåpnet i 2007. Navnet «Vesong» er en lokaluttale-variant av «vest i sognet». I renoveringsperioden ble all elevaktivitet flyttet til brakker ved Åreppen skole.
Hall
Hall kan sikte til:
Bøen II kraftverk
Bøen Kraft II er et vannkraftverk ved Årdal i Hjelmeland kommune i Rogaland.
Det er et elvekraftverk som utnytter et fall på 260 meter fra Bønaråna og to bekkeinntak.
Installert effekt er 2,7 MW fra en peltonturbin. Årsproduksjon er 9 GWh.
Kraftverket ligger like over inntaket til Bøen kraftverk.
Stad
Stad (Stadlandet, uttales Statt-) er ei halvøy i Stad kommune som stikker ut i havet, og utgjør den nordvestligste delen av Vestland fylke. I 2012 hadde halvøya 1650 innbyggere. Omtrent 407 av disse bor i Leikanger, som er handels-, skole- og kommunikasjonssenter på nordsiden av halvøya. På sørsiden ligger tettstedet Selje med 651 innbyggere (2013). De resterende innbyggerne på halvøya fordeler seg på bygdene Ervik, Hoddevik, Honningsvåg, Eltvik, Borgundvåg og Årvik.
Havet utenfor Stad kalles Stadhavet og er et farvann med krevende bølgeforhold for skipsfart i 90 til 110 dager i året. Høy sjø med bølgereflekser fra land gir vanskelige manøvreringsforhold. Stadhavet er derfor kjent som et av de mest værharde stedene langs norskekysten.
Fjellet ytterst på Stad heter Kjerringa, og kalles også Vestkapp, et virkemiddel i markedsføringen av området, fra 1980-årene.
Historie
På sørsiden av Kjerringa ligger bygda Ervika. Utenfor Ervika ble hurtigruta DS «Sanct Svithun» ved en feiltakelse bombet av kanadiske fly i 1943. Lokalbefolkninga i Ervika gjorde en heltemodig innsats ved å dra ut på havet i små båter i storm for å redde overlevende. Skipsklokken fra D/S «Sanct Svithun» henger i dag i kapellet i Ervika. Stad har mange rester av tyske festningsverk fra andre verdenskrig, bygd av østeuropeiske fanger.
Midt på Stad ligger Dragseidet. Navnet kommer av at vikingene brukte å dra båtene fra Leikanger på nordsiden til Drage på sørsiden. Dette var den enkleste og korteste veien over halvøya for å unngå det vanskelige havstykket utenfor. Navnet Drage er nevnt i skriftlige kilder fra 1338.
På Dragseidet ble fire fylker kristnet i 997. Det er satt opp et minnesmerke over dette øverst på eidet. Dragseidspelet blir spilt her om sommeren nesten årlig og omhandler kristningen.
Vær og vind
Meteorologisk institutt har til enhver tid spesialvarsel med refraksjonsdiagram for farvannet utenfor Stad på Internett.
BarentsWatch har bølgevarsel for farleden rundt Stad
Værforholdene gjør at Stadlandet er et aktuelt og attraktivt område for utbygging av vindmøllepark, men det er også interessant for ornitologer. Myndighetene har foreløpig ikke gjort noen endeling avveining av de kryssende nærings- og miljøinteressene i området.
Engelsk 1. divisjon 1948–49
'''Engelsk 1. divisjon 1948–49''' var den 50. sesongen i Football League. Portsmouth vant sin første ligatittel.
Stad
Skipstunnel
Mange sjøfarende og kystbeboere ønsker å få bygd en tunnel gjennom halvøya. Stad skipstunnel er et planlagt anlegg som skal ha kapasitet for skip med 33 meters seilingshøyde, 21,5 meter bredde og 12 meter dypgående. Tunnelen er kostnadsberegnet til 1,7 milliarder kroner (inkl. mva, 2008). Med en slik tunnel vil hele skipsleia fra Stavanger til Molde være relativt skjermet. Tunnelen skal gå fra innerst i Kjødepollen til Moldefjorden. Her er Stad på det smaleste. «Kanaltunnel gjennom Stadt» var førstesidesak i Nordre Bergenhus Amtstidende allerede den 11. september 1874.
Engelsk 1. divisjon 1948–49
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1948–49:
Referanser
1948–49 in English football
Hans Køning
Hans Køning (John Cunningham) var en dansk-norsk sjøoffiser og lensherre av skotsk herkomst.
Familibakgrunn
Han var en uekte sønn av den skotske godseier John Cunningham, som fikk sin sønn naturalisert i 1596. Det har vært tvil om hvem som var hans mor. Noen mener imidlertid at moren var Agnes Campbell, født i 1557; hun var ugift og kun 18 år gammel da hun fikk John. Hun var datter av Matthew Campbell, 9. laird av Loudoun, som døde i april 1594 i Skottland, og hans hustru Isobel Drummond.
Ekteskap
Selv giftet han seg 9. mars 1607 med Christin Wedderburn, som døde i 1624. Han giftet seg på nytt 4. september 1625 på Bodøgård i Nordlandene med den danske adelskvinnen Ellen Clausdatter Hundermark (død i oktober 1633).
Liv og virke
John Cunningham var av opprinnelse skotsk adelmann, deretter dansk-norsk sjøkaptein og tilsist lensherre i Finnmark. Som sjøkaptein deltok han på flere ekspedisjoner til arktiske områder, bl.a. til Grønland og Svalbard, som lensherre i Finnmark styrte han landsdelen med "fast, men faderlig hånd".
John Cunningham hadde en lang karriere innenfor den dansk-norske fyrstestaten i første halvdel av 1600-tallet. Hans virksomhet før han kom i kong Christian IVs tjeneste hviler langt på vei i historiens mørke. Ubekreftete opplysninger går ut på at han som ung gutt ble sendt i lære ved det danske hoff. Deretter skal han ha reist mye omkring i Europa og skaffet seg erfaringer til sjøs. Den skotske kongen Jakob 6 (fra 1603 Jakob 1 av England og Skottland) anbefalte Cunningham overfor sin svoger Christian IV.
Stad
Skipstunnel
21. mars 2013 ble det kjent at regjeringen bevilger 1 milliard til tunnelen. Pengene kommer som en del av Nasjonal transportplan (NTP), som ble lagt frem for Stortinget 12. april. Byggingen av tunnelen er planlagt å starte i 2022, tidligere planlagt til 2018.
Hans Køning
Marineoffiser
Fra 1603 finner vi Cunningham opptatt som sjøkaptein i den dansk-norske marinen. Her kom han de neste 15 årene til å spille en betydningsfull rolle som utøver av den dansk-norske kongens aktive maritime utenrikspolitikk.
Som øverste leder av en flåte på tre skip ble Cunningham i 1605 sendt ut på et tokt til Grønland. Ekspedisjonen var vellykket, og har i ettertid blitt omtalt som gjenoppdagelsen av Grønland. Året etter deltok han som skipskaptein på en ny ekspedisjon til øya. Formålet var å kartlegge kysten av Grønland, undersøke muligheten for handelsvirksomhet og lete etter forekomster av edelt metall. På den første ekspedisjonen brakte Cunningham “befolkningsprøver” tilbake til Danmark. Inuitene ble vist frem i København som eksotiske skapninger fra nordområdene.
I egenskap av orlogskaptein deltok Cunningham i en rekke ekspedisjoner til arktiske farvann. For å sette makt bak Christian IVs havdomenepolitikk rettet mot sjørøvere, fribyttere og andre som seilte ulovlig i kongens farvann, drog Cunningham på inspeksjonsreiser langs kysten av Norge, til Svalbard i 1615 og til Nord-Norge, Færøyene og Island i 1616. Under Kalmarkrigen 1611–1613 spilte han en betydningsfull rolle på tokt mot svenskene i Østersjøen.
Lensherre i Finnmark
For sin fremragende innsats innen kystvakttjenesten og som kjenner av nordlige farvann fikk Cunningham 1619 Vardøhus og Finnmark i forlening. Her satt han som lensherre i hele 32 år. Uansett om vi omtaler innehaveren som lensherre, amtmann eller, som i dag, fylkesmann, er det ingen som har hatt stillingen over så lang tid i Finnmark. Det er få i hele Norge (og Danmark) som har vært kongens lokale tjenestemann så lenge. Innsatsen til Cunningham blir desto mer bemerkelsesverdig da hans periode som lensherre i det ytterste nord falt sammen med en tid med mange rapporter om direkte hungersnød blant allmuen. Konfliktene mellom handelsborgere fra Bergen og fiskeribefolkningen ble skjerpet utover i 1630-årene og fikk betydning for Cunninghams politikk. Balansegangen mellom hensynet til bergensborgernes handelsprivilegier og en befolkning som ikke fikk livsnødvendige forsyninger, var vanskelig.
Integrasjonen av samene i den dansk-norske staten tok for alvor til i denne perioden. Kampen om privilegier til de rike lakseelvene i Tana og Alta var en del av dette bildet. Cunningham forvaltet selv disse rettighetene og kom således i konflikt med samenes sedvanerett da han fra 1629 begynte å forpakte bort sine rettigheter til danske, hollandske og norske handelsmenn. Rettsforfølgelse med strenge straffer ble tatt i bruk mot opprørske samer utover i 1630-årene. Dessuten hadde Cunningham til oppgave å passe på at hollendere og andre europeiske sjøfartsnasjoner ikke seilte gjennom kongens farvann uten gyldig pass. Både handelen med Nordøst-Russland og hvalfangsten i nord var inntektsbringende og hadde i første halvdel av 1600-tallet fått et betydelig omfang. Cunningham skulle også sørge for at svensker og russere etterlevde fredsbetingelsene fra Kalmarkrigen. Det betydde at de ikke skulle bevege seg inn på norsk område for å handle eller kreve skatt av nordmenn og kystsamer.
Cunningham ivaretok kongens politikk i de viktige, men usikre nordområdene på en handlekraftig og tilfredsstillende måte. Han begynte sitt virke i Finnmark med å bygge opp en lokal elite. Allerede 1620 fikk han ansatt den første sorenskriveren i Finnmark og sørget utover i perioden for å få sine menn inn i fogdembetet. Fiskeribefolkningen i de mange kystværene oppfattet den skotskættede lensherren med en blanding av frykt, respekt og tiltro. Blant allmuen gikk han for å være en lokal konge, noe tilnavnet Hans Konge tyder på. 1631 fortalte tingallmuen i Kjelvik at de under hungersnød året før fikk kornvarer av Cunningham. Dette var også en kritikk av bergensborgere som ikke klarte å oppfylle sine forsyningsforpliktelser. Cunninghams paternalisme og oppriktige omsorg for sine undersåtter brakte ham i et motsetningsforhold til handelsborgerne, men deres klager til kongen førte ikke frem.
I en beretning fra 1600-tallet heter det at Christian IV hadde sendt Cunningham til Vardøhus for at han skulle bekjempe hekseplagen i regionen. Av rettsprotokollene fremgår det at han var til stede under behandlingen av enkelte av de mange og brutale hekseprosessene i Finnmark. 1638 falt Cunningham og brakk benet, etter sigende som følge av heksekunst. Begge kvinnene som hadde stått bak forbannelsen måtte på bålet. Under hans virke som lensherre kom 52 personer for retten anklaget for hekseri. De fleste av disse fikk dødsdom og ble brent.
Cunningham døde på gården Gerdrup på Sjælland i slutten av 1651, et halvt år etter at han hadde forlatt Finnmark. Gjennom sine mange etterkommere er han stamfar til en rekke kjente slekter i Norge, blant andre Ørbech, Munthe (Sogn), Bull (Tønsberg), Paus, Stoltenberg, Heiberg og Nagell.
Kjellfrid Brusveen
Kjellfrid Brusveen (født Kjellfrid Gutubakken 23. november 1926 i Fåberg, død 3. januar 2009 i Lillehammer) var en norsk langrennsløper. Hun representerte Fåberg Idrettslag.
Brusveen vant 10 km langrenn i NM på ski, nordiske grener i 1954, 1955, 1956 og 1957. 1954 var første året det ble arrangert NM i langrenn for kvinner. Under Ski-VM 1954 i Falun ble hun nummer 17 på 10 km, og hun gikk på det norske laget som ble nummer fire på 3×5 km stafett. De andre på laget var Marit Øiseth og Rakel Wahl. Gutubakken vant Monolittrennet i 1954.
Hun deltok under vinter-OL for Norge i 1956 i Cortina d'Ampezzo med 10.-plass på 10 km og var med på laget som tok 4.-plass på stafetten, denne gang sammen med Gina Regland-Sigstad og Rakel Wahl.
Sherida Spitse
Hun har vunnet The Double i Norge fire ganger til sammen med henholdsvis LSK Kvinner og Vålerenga. Hun var kaptein for Nederland da de ble europamester i EM i 2017.
VV Sneek, SC Heerenveen og FC Twente
Hun startet karrieren sin i VV Sneek før hun gikk til SC Heerenveen når den nederlandske toppdivisjonen, Eredivisie, ble etablert i 2007. Hun spilte 100 offisielle kamper på sine fem sesonger i Heerenveen. Da den nederlandske og den belgiske ligaen ble slått sammen til BeNe League i 2012, gikk Spitse til FC Twente. Hun var med å vinne ligaen med Twente både i 2012–13 og i 2013–14.
LSK Kvinner
I desember 2013 ble det kjent at Spitse hadde signert til LSK Kvinner i Toppserien. Hun var de neste årene med på LSK Kvinners storhetstid med både seriegull og cupgull i alle sine tre sesonger i klubben fra 2014 til 2016. I desember 2016 ble det kjent at hun hadde taket nei til nytt kontraktsforslag og dermed ville forlate klubben.
Tilbake til FC Twente
I desember 2016 signerte hun en kontrakt ut sesongen med sin tidligere klubb FC Twente, kontrakten ble sommeren 2017 forlenget med ett år.
Vålerenga
I desember 2017 ble det kjent at Spitse hadde signert en toårskontrakt med Vålerenga, og vendte dermed tilbake til norsk fotball. Hun ble raskt utnevnt til kaptein og ble lagets toppscorer i 2018-sesongen. I mai 2019 ble det kjent at hun hadde forlenget kontrakten med Vålerenga ut 2021-sesongen. Dette til tross for at hun var ønsket av klubber som Bayern München og Manchester United.
I 2019 ble Spitse rangert som nummer 50 på listen over de 100 beste kvinnelige fotballspillerne i verden av The Guardian. Hun ble kåret til årets spiller i Toppserien samme år, i en sesong som endte med sølv til Vålerenga i både serie og cup.
I november 2020 ble det kjent at Spitse kom til å forlate klubben etter sesongen, og hadde signert for Ajax. Dette etter at familien hadde flyttet hjem til Nederland under koronapandemien. Men før hun flyttet hjem skulle hun utføre det hun kom til klubben for, nemlig å vinne. I desember 2020 var hun med å sikre både seriegull og cupgull for Vålerenga, og tok dermed sin fjerde the double i norsk fotball.
Ajax
I november 2020 ble hun presentert som ny Ajax-spiller fra januar 2021.
Landslagskarriere
Hun debuterte for Nederlands A-landslaget allerede i 2006 som 16-åring. Hun ble tatt ut til Nederlands tropp til EM i 2009. Senere har hun også spilt EM i 2013 og 2017, og VM i 2015 og 2019.
Hun ble etterhvert utnevnt til kaptein på det nederlandske landslaget og ledet laget til gull i EM i 2017, og sølv i VM i 2019.
Ekeland
Ekeland er et etternavn i bruk i Norge. Per januar 2020 var det 414 nordmenn med dette navnet. Skriveformen Eikeland er vanligere, med 2,232 forekomster i januar 2020.
Sander Erik Kartum
Sander Erik Kartum (født 3. oktober 1995) er en norsk fotballspiller som spiller for.
Kartum er midtbanespiller. Han har tidligere spilt for Stjørdals Blink, men i 2021 signerte han for Kristiansund Ballklubb.
Han ble klar for Sportsklubben Brann 2. juli 2023, og vil være spilleklar i Brann 1. august 2023.
Langrønningtunnelen
Langrønningtunnelen er en miljøtunnel/kulvert på E18 i Bamble kommune. Tunnelen er 63 meter lang, og har ett løp med fire felt. Sammen med Lille Langrønningtunnelen danner den en sammenhengende passasje for vilt mellom områdene rundt Isvann og Vestre Engvann. Den åpnet 2. desember 2019 som en del av motorveiprosjektet E18 Rugtvedt - Dørdal.
David Bright
David Bright (født 13. juni 1956 i Bechuanaland, død 25. januar 2021 i Gaborone i Botswana) var en botswansk fotballtrener. Han ble ansett som en av Botswanas beste forballtrenere. Han hadde vært major i det militære, og ble ofte omtalt med din tidligere militære grad.
Uxbridge (Massachusetts)
Uxbridge er en by i Worcester County i den amerikanske delstaten Massachusetts. De første europeiske bosetterne slo seg ned her i 1662. Uxbridge ble formelt stiftet i 1727 i Suffolk County i Provinsen Massachusetts Bay, og var opprinnelig en del av byen Mendon. Den er pr. 2017 en del av storbyområdet rundt Boston. Uxbridge ligger 25,7 km sørøst for byen Worcester, 32,8 km nordvest for Providence (i nabostaten Rhode Island) og 54,7 km sørvest for Boston. I 2009 ble innbyggertallet anslått til 13 247.
David Bright
Den 5. februar 1992 dluttet han seg til Mogoditshane Fighters i Botswanad førstedivisjon. I løpet av sine tretten år med laget førte han det til tre mesterskapsseirer i Botswana Premier League fra 1999 til 2001.
Uxbridge (Massachusetts)
Byen er oppkalt etter den engelske jarlen av Uxbridge.
David Bright
Bright trente også Engen Santos, Bay United, Gaborone United og Bay United. Han begynte sin fjerde periode som trener av landslaget i juli 2017, men måtte gå 19. februar 2019 fordi laget ikke kvalifiserte deg til 2019 Africa Cup of Nations.
Etter et besøk til Sør-Afrika døde Bright i Gaboron i en alder av 64 år av komplikasjoner relatert til Covid-19.
Makonnen Woldemikael Gudessa
Ras Mäkonnen Wäldä-Mika'él Guddisa (født 8. mai 1852, død 21. mars 1906), også kjent som Makonnen Wolde Mikael Gudessa eller bare som Ras Makonnen, var en kongelig person i Etiopia. Han var general og guvernør i Harar-provinsen, og far til Tafari Mäkonnen, senere kjent som keiser Haile Selassie I.
Makonnen Woldemikael Gudessa var født i Derefo Maryam nær Ankober. Hans far var Fitawrari Woldemikael Guddessa, som tilhørte en adelsfamilie av Oromo opprinnelse, og hans mor var Leult Tenagnework Sahle Selassie, som var datter av negus Sahle Selassie av Shewa. Han var en fetter av keiser Menelik II, og tilhørte Det salomonske dynasti. Da han var 14 år ble han sendt til hoffet til Menelik II, som da var hersker i Shewa, hvor han fikk en spesiell stilling nær Menelik.
I 1887 ble han utnevnt til Shum («guvernør») av Harar. I denne perioden ble han en nær venn av den franske poeten Arthur Rimbaud, som på denne tiden bodde og var forretningsmann i denne provinsen.
Han var også en periode guvernør av Tigray etter at den opprørske Mangasha Yohannes hadde blitt avsatt.
Han var til stede ved kroningen av Edward VII i 1902. Han besøkte også land som Tyskland, Frankrike, Tyrkia og Italia.
Han ble syk av tyfus på en reise fra Harar til Addis Abeba og hans medarbeidere tok ham til Kulubi, hvor han døde ved daggry etter ha hviskende ha gitt sin sønn Tafari Makonnen sin velsignelse.
Hall in Tirol
Hall fikk stor betydning på 1200-tallet på grunn av saltgruven nord for byen. Saltet ble eksportert til store deler av Europa og la grunnlaget for byens rikdom. Hall fikk byrettighetene i 1303 og ble i 1477 også setet for Tirols myntpregeri. Byen forble en av Østerrike-Ungarns myntpregerier frem til begynnelsen av 1900-tallet. Alt dette gjorde Hall til et av de viktigste handelsstedene i Tirol. Saltgruvedriften ble avviklet i 1967.
Mange bygninger fra storhetstiden på 1500- og 1600-tallet er godt bevart, selv om et jordskjelv i 1670 gjorde stor skade. Bybildet preges av bl.a. flere klostre i renessanse- og barokkstil, mange kirker bl.a. i gotisk stil, borgen Hasegg med Münzerturm (myntpregertårnet), og bo- og butikkvartaler i middelalderpregede, trange smyg.
Jon Ludvig Hammer
Jon Ludvig Nilssen Hammer (født 2. juni 1990) er en norsk sjakkspiller og sportskommentator.
Biografi
Han har tittelen stormester (GM) og har siden april 2009 vært nummer to på norgestoppen i sjakk, bak Magnus Carlsen. Hammer ble tildelt tittelen av FIDE mandag 9. mars 2009. Han ble med det Norges tiende stormester. Hammer fulgte sjakklinjen på NTG Bærum, der han, som Magnus Carlsen, ble trent av Simen Agdestein.
Hammer regnes blant de største norske sjakktalentene, selv om prestasjonene hans til en viss grad har blitt overskygget av dem til klassekameraten Magnus Carlsen. Likevel har ikke Hammers resultater vært oversett, og han har en rekke seire i aldersbestemte norgesmesterskap.
Han har 3 norgesmesterskap i sjakk, det første i 2013 på Lillehammer , 2017 i Stavanger og 2018 i Sarpsborg. i tillegg til andreplassen fra 2008, da han kom likt på poeng med Frode Elsness i Tønsberg i juli, men tapte stikkampen i september.
Hammer sikret seg stormestertittelen med førsteplassen i den internasjonale turneringen på Gjøvik i årsskiftet 2008-2009. Selv om remis hadde vært tilstrekkelig for stormestertittelen, og delt førsteplass, satset Hammer på seier og vant dermed turneringen alene.
I mars 2010 deltok Hammer i den sterke turneringen Cappelle la Grande i Frankrike. Hammer gjorde et svært sterkt resultat og endte på 8.-plass med 6.5/9 og en prestasjon på 2676. Dette var nok til en femte GM-norm selv om dette ikke er nødvendig for å få tittelen.
I juli 2010 deltok Hammer i det greske lagmesterskapet i Hellas der han spilte for laget L.P. Florinas. Hammer gjorde sitt sterkeste resultat så langt med 5.5/7 og en prestasjon på 2891. Dette ga 23 nye ratingpoeng og Hammer. Han vant Fagernes Chess International 2015 og kvalifiserte seg derigjennom til Norway Chess 2015 som igjen tok ham opp til plass 61 på FIDEs liste over verdens beste spillere. Han spilte remis mot Nordens nest beste spiller GM Peter Heine Nielsen, og tapte mot GM Vasyl Ivantsjuk. Blant nevneverdige motstandere som tapte mot Hammer er GM Arkadij Naiditsch, GM Robert Kempinski og GM Viktor Bologan.
Hammer slo i 2010 Magnus Carlsen i en turnering i Kristiansund. Han slo også Carlsen i tidligere nevnte Norway Chess 2015.
Da Magnus Carlsen vant verdensmesterskapet i sjakk i november, var Carlsen svært ordknapp på spørsmål om hvem som var med i hans team av sekundanter. Først etter at seieren var i boks ble det avslørt at Hammer hadde vært Carlsens eneste sekundant. Dette vakte stor oppsikt blant presse og sjakkeksperter, og ble karakterisert som en sensasjon. Mens Carlsen og resten av støtteapparatet var i Chennai, satt Hammer som en del av et team hjemme i Norge og analyserte partiene i all hemmelighet. Kommunikasjonen foregikk via Skype. Etter VM-seieren ga Carlsen Hammer litt av æren for suksessen: «Jon Ludvig har gjort en kjempejobb. Han har fullstendig stengt igjen for Anand med hvit, og det har vunnet matchen for meg.» I returoppgjøret i Sotsji året etter var Hammer igjen sekundant for Carlsen, men denne gang ikke like hemmelig, og som en del av et team ledet av dansken Peter Heine Nielsen.
Siden 2014 har han kommentert sjakksendinger for TV2, samt for VGTV.
Hammer streamer innimellom på Twitch under brukernavnet gmjlh.
Svensk Bilprovning
Aktiebolaget Svensk Bilprovning er et svensk statsaksjeselskap som har til formål å utføre inspeksjon av kjøretøyer og tilhengere, herunder periodisk kjøretøykontroll.
Anna Margrethe Norum
Anna Margrethe Norum (født 11. februar 1914 i Vadsø, død 23. mars 1979 i Oslo) var en norsk kunstmaler, kjent for sine forenklede malerier.
Hun var datter av presten Alf Bjørnskau Bastiansen (1883–1965) og Petra Astrup (1888–1949). Moren var av slekten Astrup og søster til kunstneren Nikolai Astrup (1880–1928). Hun var søster av Peter Bastiansen, som produserte godteri i Venezuela, og kjemiprofessor Otto Bastiansen. Oppveksten var i Balsfjord og på Hvaler der faren var prest.
Svensk Bilprovning
Selskapet ble stiftet i september 1963. Drøyt ett år senere, den 1. januar 1965, ble periodisk kjøretøykontroll obligatorisk for alle registrerte motorvogner og tilhengere. Svensk Bilprovning hadde da 108 permanent åpne og 27 uregelmessig åpne stasjoner. Selskapet tok også over majoriteten av de kjøretøykontroller som tidligere ble utført av Statens Bilinspektion.
Anna Margrethe Norum
Etter examen artium i Drammen, studerte hun ved Tegneskolen og ved Kunstakademiet under Jean Heiberg som virket der fra 1935–55. Hennes debut ved Høstutstillingen var i 1945. Året 1950–51 tilbrakte hun på studiereise til Sicilia sammen med sin ektemann, oversetteren Tryggve Norum (1911–87). Verket «Cappucinermunken» ble til i denne perioden. På 50-tallet bosatte ekteparet seg på Ekely, kunstnerkolonien på Edvard Munchs tidligere bosted.
Svensk Bilprovning
Den 1. juli 2010 ble Bilprovningens monopol på kjøretøykontroll avskaffet og markedet ble åpnet for konkurrenter. I juni 2011 hadde tre private foretak tilsammen 13 stasjoner, mens Bilprovningen hadde rundt 200.
Anna Margrethe Norum
Freske-teknikken ble finslipt hos Elof Riseby i København, hvorpå hun i 1953 debuterte i Unge Kunstneres Samfund med en rekke bymotiver, som  «Høy himmel», «Ved Middelhavet», «Sydlands hage» og «Fyrtårnet». Kunstkritikeren Johan Fredrik Michelet beskrev «en følsom klang i hennes dempede farger» ved juleutstillingen i Galleri KB (Kaare Berntsen) 1956, men mente at de var lite poengterte. Samme kritiker mente «Fyret i gråvær», «Høyspenning», «Ensomhet», «Kuling» og «Rødt i det grønne» fra Galleri Per i 1964, hadde svært variert formspråk og grader av abstraksjon. Tjue bilder fra Vietnam, blant annet «Drept jord», ble i 1968 stilt ut i Kunstnerforbundet. Hun hadde separatutstillinger i flere norske byer, såvel som i Caracas i Venezuela.